PMIndiaData/PMIndiaSum huggingface dataset:
প্রধানমন্ত্রীনা অন্দর-ন্যুত্রিসন হন্থহন্নবগীদমক পাইখৎপা খোংথাংশিং য়েংশিনখ্রে

প্রধানমন্ত্রী শ্রী নরেন্দ্র মোদীনা ইরাই নুমিত্তা ভারত্তা অন্দর–ন্যুত্রিসন অমসুং মসিগা মরি লৈনবা সমস্যাশিং থিংনবা অমসুং হন্থহনবগা মরি লৈননা পাইখৎলিবা খোংজংশিং অমসুং মদুগী খোংজেলশিংগী মতাংদা য়েংশিনখ্রে। অৱাংবা থাক্কী য়েংশিনবগী মীফম অদুদা পিএমও, নিতি আয়োগ অমসুং অতৈ মন্ত্রালয়শিংগী ওফিসরশিংনা শরুক য়াখি। মচি ওইদবা, চাওজন্থিবা অমসুং মরি লৈনবা সমস্যাশিংগী হৌজিক্কী ওইরিবা ফিভম অদু য়েংশিনখি। অতোপ্পা চাওখৎলক্লিবা লৈবাক খরদা মাই পাক্না পাইখৎলিবা ন্যুত্রিসনগী খোংথাংশিংগী মতাংদা মীফম অদুদা নৈনখি। প্রধানমন্ত্রীনা চাওজন্থিবা, অন্দর ন্যুত্রিসন, অরুম্বা হন্থনা পোকপা অমসুং এনেমিয়া হন্থহন্নবগীদমক্তা অচেৎপা পান্দম অমগা লোইননা থবক তৌবগী তঙাইফদবা অদুদা শাফু পীখি। মহাক্না হায়খি মদুদি য়েংনীংঙাই অমসুং খল ওন্নীংঙাই ওইবা ফল অদু নীং খা তম্বা চহি ৭৫ শুরকপগী কুমওন, ২০২২ ফাওবগী মনুংদা উহনগদবনি। মসিগী লোইশিল্লকপদা, মরু ওইনা শোৎথহৌরিবা জিলাশিংদা চৎথরিবা ন্যুত্রিসনগী ফলশিংগী মাইকৈদা রিয়েল–তাইম মোনিতরিংগী মতাংদা খন্ন–নৈনখি। সেনিয়র ওফিসরশিংনা ৱাফম অসিদা শাফু পীরদুনা হন্না হন্না ফোংদোকখি মদুদি স্বচ্ছ ভারত অভিয়ান, মিসন ইন্দ্র ধনুষ, বেতী বচাও – বেতী পঢ়াও অমসুং প্রধানমন্ত্রী মাত্রু বন্দনা য়োজনানচিংবা কেন্দ্র সরকারগী খোংথাংশিং অসিনা ন্যুত্রিসনদা কান্নবা শাফু পীরি। ৱাফম অসিগা মরি লৈননা, প্রধানমন্ত্রীনা কেন্দ্র অমসুং রাজ্য সরকারশিংগী ন্যুত্রিসনগী ফলদা হকথেংননা নত্রগা নাকোইননা শাফু পীরিবা স্কিম পুম্নমক য়াওশিন্ননবা ফোংদোকখি। মাক্না হায়খি মদুদি পাম্লিবা ফল অদু ফংবা ঙম্ননবা, ন্যুত্রিসনগী মরু ওইবশিং অদু মীয়ামদা খঙহনবা হেনগৎহনবা মথৌ তাই । মহাক্না অসিগুম্বা পাউজেল অসি শেমগৎনবা ইনফোর্মেল ওইবা চেনেলশিং শেমগৎপগী মথৌ তাবা অদু ফোংদোকখি।
প্রধান মন্ত্রীনা দিওগরগী সতসঙ্গ আশ্রমগী আচার্য়দেব অশোক রঞ্জন চক্রবর্তীনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা দিওগরগী সতসঙ্গ আশ্রমগী আচার্য়দেব অশোক রঞ্জন চক্রবর্তীনা লৈখিদবদা থম্মোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “দিওগরগী সতসঙ্গ আশ্রমগী আচার্য়দেব অশোক রঞ্জন চক্রবর্তীবু সমাজকীদমক মশাগী ওইজবা থাদোক্তুনা সেবা তৌবীরম্বা অদুগীদমক মতম পুম্নমক্তা নিংশিংদুনা লৈহৌরগনি। মহাক্না এজুকেসন, হেল্থকেয়র, সোসিএল জস্তিস অমসুং এম্পৱারমেন্তকীদমক হোৎনবীরম্মি। মসিগী অৱাবা পুংফম অসিদা মহাক্কী ভক্ত পুম্নমক্কী অৱাবদা শরুক য়াজরি। ওম শান্তি।”
প্রধান মন্ত্রীনা বালীদা জি-২০ সম্মিৎ পাঙথোক্লিঙৈ মনুংদা য়ুনাইতেদ কিংদমগী প্রধান মন্ত্রীগা উনবা

প্রধান মন্ত্রী শ্রী নরেন্দ্র মোদীনা ঙসি বালীগী জি-২০ সম্মিৎ পাঙথোক্লিঙৈ মনুংদা য়ুনাইতেদ কিংদমগী প্রধান মন্ত্রী, রাইৎ ওনরেবল ঋশি সুনক্কা উনখ্রে। লুচিংবা অনিমক্কী মরক্তা মসিনা অহানবা মীফম ওইখি। প্রধান মন্ত্রী সুনক্না ওফিসকী থৌ পুবা হৌবদা প্রধান মন্ত্রীনা নুংঙাইবা ফোঙদোকখি। লুচিংবা অনিনা মখল কয়া কোনশিল্লিবা ইন্দিয়া-য়ু.কে. কমপ্রিহেন্সিব স্ত্রেতেজিক পার্তনরশিপকী ফীভম অমসুং তুংলমচৎকী মরীশিংগীদমক রোদমেপ ২০৩০দা খোঙজেল য়াংশিল্লিবা অদুদা অপেনবা ফোঙদোকখি। লুচিংবা অনিশিংনা জি-২০ অমসুং কম্মনৱেল্থ য়াওনা বাইলেতরেল অমসুং মলতিলেতরেল ফোরমশিংদা পুন্না থবক তৌবগী মরু ওইবা অদু ফোঙদোকখি। ত্রেদ, মোবিলিতী, দিফেন্স অমসুং সেক্যুরিতীগুম্বা কোল্লাবোরেসনগী মরু ওইবা সেক্তরশিংগী মতাংদা খন্নখি।
প্রধান মন্ত্রীনা শক্নাইরবা ইন্দস্ত্রীএলিস্ত, শ্রী রাহুল বজাজ লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা ইন্দস্ত্রীএলিস্ত, শ্রী রাহুল বজাজ লৈখিদবদা থম্মোই শোক্না নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “শ্রী রাহুল বজাজজীবু মহাক্না কম্মর্স অমসুং ইন্দস্ত্রীগী হীরমদা মশোক থোকপা শরুক তম্লম্বগীদমক্তা মতম পুম্বদা নীংশিংগনি। মহাক্না কারবারখক্তা নত্তনা খুন্নাইগী সেবাদা থৱাই য়াওরম্বগা লোয়ননা অফবা ৱাঙাংলোই অমসু ওইরম্মি। মহাক্না লৈখিদবদা য়াম্না নুংঙাইতে। মহাক্কী ইমুং মনুং অমসুং মরুপশিংগী অৱাবদা শরুক য়াজরি। ওম শান্তি!”
প্রধান মন্ত্রী শ্রী নরেন্দ্র মোদী অমসুং ফিলিপিন্সকী রাস্ত্রপতি ফর্দিনান্দ মার্কোস জুনিয়র অনিগী মরক্তা তেলিফোন্দা ৱারি শানখ্রে

ঙসি প্রধান মন্ত্রী শ্রী নরেন্দ্র মোদীনা ফোন্দা ফিলিপিন্সকী রাস্ত্রপতি ফর্দিনান্দ মার্কোস জুনিয়রগা ৱারি শানখ্রে। মহাক ফিলিপিন্সকী ১৭শুবা রাস্ত্রপতি ওইনা খল্লকপদা প্রধান মন্ত্রীনা মার্কোস জুনিয়ার থাগৎখি। লুচিংবা অনিনা লৈবাক অনিগী মরক্তা পায়খৎলিবা তোঙান-তোঙানবা থবকশিং হন্না য়েংশিনখি অমসুং চহি খর অসিদা লৈবাক অনিগী মরক্তা মতেং পাংনবা য়াংনা হেনগৎলকপদা অপেনবা ফোঙদোকখি। ভারতকী এক্ত ইস্ত পোলিসি অমসুং মসিগী ইন্দো-পেসিফিক পান্দম অসিদা ফিলিপিন্সনা লৌরিবা মরুওইবা থৌদাং অদু প্রধান মন্ত্রীনা অমুক হন্না থমখি অমসুং নাকল অনিগী মরীশিং মখা তানা পাকথোক-চাউথোকহন্নবগী অপাম্বা ফোঙদোকখি। ফিলিপিন্স চাউখৎনবা মহাক্কী থৌরাংশিং অমসুং প্রোজেকশিংদা ভারতনা মপুংফানা শৌগৎকনি হায়না প্রধান মন্ত্রীনা রাস্ত্রপতি ফর্দিনান্দ মার্কোসতা থাজবা পীখি।
প্রধান মন্ত্রী নরেন্দ্র মোদীগা ইন্দোনেসিয়াগী প্রসিদেন্তজোকো ৱিদোদোগা তেলিফোনদা ৱারী শানখ্রে

ঙসি প্রধান মন্ত্রী নরেন্দ্র মোদীগা ইন্দোনেসিয়াগী প্রসিদেন্তজোকো ৱিদোদোগা তেলিফোন্দা ৱারী শানখ্রে। হন্দক য়ুহা হাবা অমসুং সুনামী থোকপদগী ইন্দোনেসিয়াগী সুলাৱেসী লমদমদা মমল য়াম্লবা পুন্সি কয়া মাংখিবা অদুদা মহাক মশাগী মাইকৈদগী অমসুং ভারতকী মীয়ামগী মাইকৈদগী প্রধান মন্ত্রীনা অৱাবা ফোঙদোকখি। শাথিরবা মহৌশাগী খুদোংথিবা অসিনা পাকশন্না অমাং-অতা থোকপদগী থেংনরিবা অৱাবশিং ইন্দোনেসিয়াগী মীয়াম্না থৌনা লৈনা মায়োক্নখিবা অদু প্রধান মন্ত্রীনা থাগৎখি। মালেমগী তেংবাংগীদমক ইন্দোনেসিয়ানা অপীল তৌরিবা অদুদা ঈশিংগী শরুক্তা য়ুম্নোন্নরিবা অমসুং ইন্দোনেসিয়াগী মরূপ অমা ওইনা ভারতকী মাইকৈদগী প্রধান মন্ত্রীনা ইন্দোনেসিয়াগী প্রসিদেন্তা মতেং পীখি। অৱাবা ফোঙদোকপা অমসুং তেংবাং পীরকপগীদমক প্রসিদেন্ত ৱিদোদোনা প্রধান মন্ত্রী থাগৎখি। ভারতনা মতেং পীগদৌরিবা অদু দিপ্লোমতিক অমসুং ওফিসিয়েল চেন্নেলশিংগী খুৎথাংদা থবক পাংথোকপা হায়না লুচীংবা অনিনা য়ানখি।
মন্ত্রীমন্দলনা ভারত অমসুং রুসিয়াগী মরক্তা রেলৱেজকী লমদা খুৎয়েক পীনখিবা  য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারতকী রেলৱে মন্ত্রালয়গী মখাদা রিসর্স দিজাইন এন্দ স্তেন্দর্দ ওর্গনাইজেসন অমসুং রেলৱে রিসর্স ইন্সতিত্যুৎ, রুসিয়া অমদি রিসর্স এন্দ দিজাইন ইন্সতিত্যুৎ ফোর ইনফোর্মেসন তেক্নোলোজী, সিগ্নেলিং এন্দ তেলিকম্যুনিকেসন ওন রেলৱে ত্রান্সপোর্ত, রুসিয়াগী মরক্তা তেংবাং পীননবা তৌনখিবা য়ানা ৱারোলদা অয়াবা পীখ্রে। য়ানা ৱারোল অসিনা লৈবাক অনিমক্না য়ানরবা তেংবাং পীনবগী প্রোজেক্তশিংদা ইনফোর্মেসন, এক্সপার্তশিংগী মীফম, সেমিনারশিং, তেক্নিকেলগী ওইবা খোংচৎশিং একচেঞ্জ তৌনবা অমসুং থবক্তা ওন্থোকপদা লাইথোকহল্লগনি। য়ানা ৱারোল অসি ২০১৯গী এপ্রিল থাদা খুৎয়েক পীনখি।
প্রধান মন্ত্রীনা পুঞ্চতা এক্সিদেন্তনা মরম ওইদুনা লৈখদবা য়াওবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা পূঞ্চতা লম্বীগী এক্সিদেন্ততা লৈখিদবা য়াওবদা থম্মোই শোক্না নুংঙাইতবা ফোংদোকখ্রে। শ্রী মোদীনা প্রাইম মিনিস্তর'স নেসনেল রিলিফ ফন্দ (পি.এম.এন.আর.এফ.)তগী অৱাবা তারবশিংগীদমক এক্স-গ্রাসিয়া পীগনি হায়নসু লাউথোকখি। প্রধান মন্ত্রী ওফিসনা ত্বীৎ তৌখি; "পুঞ্চতা এক্সিদেন্তনা মরম ওইদুনা লৈখিদবা য়াওবসি অদুক্কী মতীক নুংঙাইতে। ঐহাক্কী ৱাখলনা নকনা-চান্নবা কায়নরবশিংগী মফমদা শরুক য়াজরি। অশোকপশিংসু অথুবদা ফগৎলকপা ওইরসনু। লৈখিদ্রবশিংগী হেক নক্নবশিংদা পি.এম.এন.আর.এফ.তগী লুপা লাখ ২গী এক্স গ্রাসিয়া পীরগনি অমসুং অশোকপশিংদা লুপা ৫০,০০০গী মতেং পীরগনিঃ পি.এম."
প্রধান মন্ত্রীনা ফিলান্থ্রোপিস্ত অমসুং হ্যুমেনিতরিয়ন বিলকিস ইধীনা লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ফিলান্থ্রোপিস্ত অমসুং হ্যুমেনিতরিয়ন বিলকিস ইধীনা লৈখিদবদা নুংঙাইতবা ফোংদোকখ্রে। মহাক্না মশাগী পুন্সি চুপ্পদা মীওইবা খুন্নাইগী তেংবাংদুনা লাকখিবনা মালেম পুম্বগী মীওইগী পুন্সিদা মফম কনবা ঙমখি হায়না শ্রী মোদীনা হায়খি। প্রধান মহাক্কী ত্বীত অমদা অসুম্না ফোংদোকখিঃ “বিলকিস ইধীনা লৈখিদবদা থম্মোই শেংনা নুংঙাইতবা ফোংদোকচরি। মহাক্না মশাগী পুন্সি চুপ্পদা মীওইবা খুন্নাইগী তেংবাংদুনা লাকখিবনা মালেম পুম্বগী মীওইগী পুন্সিদা মফম কনবা ঙমখি। মহাক্কী থৱাইনা শান্তি ওইনা লৈবা ওইসনু”।
‘প্রধান মন্ত্রীগী মেমেন্তোশিং নিলাম লাউবদা’ থৱায় য়াওবগীদমক প্রধান মন্ত্রীনা থাগৎখ্রে

প্রধান মন্ত্রীগী মেমেন্তোশিং নিলাম লাউবদা থৱায় য়াওবগীদমক প্রধান মন্ত্রী শ্রী নরেন্দ্র মোদীনা হরাওবা ফোঙদোকখ্রে। নিলাম লাউরিবা খুদোলপোৎশিং য়েংনবা অমসুং মখোয় ইমুং-মনুং অমসুং মরুপ-মপাংশিংদা খুদোল ওইনা পীনবা মহাক্না মীওই খুদিংমক,মরুওইনা নহারোলশিংদা তকশিনখি। প্রধান মন্ত্রীনা ত্বিৎ তৌখি: “হৌখিবা নুমিৎ খরনি অসিদা প্রধান মন্ত্রীগী মেমেন্তোশিং নিলাম লাউবদা থৱায় য়াওবদা ঐ অপেনবা পোক্লে। লাইরিকশিং, কলাগী পোৎথোকশিং, কপশিং অমসুং সেরামিক অমসুং ব্রাসকী পোৎথোকশিং য়াওনা হৌখিবা চহি খর অসিদা ঐনা ফংলকপা য়াম্লবা খুদোলপোৎশিং নিলাম লাউনবা থম্লে। pmmementos.gov.in/#/ প্রধান মন্ত্রীগী মেমেন্তোশিং নিলাম লাউবদা ফংলকপা শেনফমশিং অদু নামামি গঙ্গেগী থবকশিংদা শীজিন্নগনি। নিলাম লাউরিবা খুদোলপোৎশিং য়েংনবা অমসুং মখোয় ইমুং-মনুং অমসুং মরুপ-মপাংশিংদা খুদোল ওইনা পীনবা ঐনা মীওই খুদিংমক,মরুওইনা নহারোলশিংদা তকশিনগনি”।
মন্ত্রীমন্দলনা দিল্লী মেত্রোগী ফেজ– IVগী প্রায়োরিতী কোরিদোর অহুমগী ফন্দিং পেতর্নদা রিভিজন তৌবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দিল্লী মেত্রোগী ফেজ– IVগী প্রায়োরিতী কোরিদোর অহুমগী ফন্দিং পেতর্নদা রিভিজন তৌবগী অয়াবা পীখ্রে। মখোয় অদুদি (i) এরোসিতীদগী তুঘলকবাদ, (ii) আর.কে. আশ্রমদগী জনকপুরী (ৱেস্ত) অমসুং (iii) মুকুন্দপুর-মৌজপুর। মসি ভারত সরকার অমসুং গবর্নমেন্ত ওফ নেস্নেল কেপিতেল তেরিতোরী ওফ দিল্লী (জি.এন.সি.তি.দি.)গী মরক্তকা ৫০:৫০গী রেসিওদা লমগী মমল সেয়ার তৌগনি। প্রোজেক্ত অসিগী অপুনবা শেনফম ওইরিবা লুপা কোতি ২৪,৯৪৮.৬৫ অদুদি অহোংবা লৈরোই। ভারত সরকারনা পুথোক্কদবা শেনফম অদু হৌজিক লৈরিবা লুপা কোতি ৪,১৫৪.২০দগী লুপা কোতি ৪,৬৪৩.৬৩৮তা হেঙ্গৎলে। মদুনা মরম ওইরগা লুপা কোতি ৪৮৯.৪৩৮ হেঙ্গৎলে। দি.এম.আর.সি.না রিপে তৌগদবা বাইলেতরেল/মল্তিলেতরেল এজেন্সীশিংদগী এক্সতর্নেল লোনগী শেনফম হৌজিক লৈরিবা লুপা কোতি ১১,৪৬২.৬০দগী লুপা কোতি ১২,৯৩০.৯১৪দা হেঙ্গৎলে। মদুনা মরম ওইরগা লুপা কোতি ১,৪৬৮.৩১৪ হেঙ্গৎলে। য়ুম্ফম: দিল্লী মেত্রোগী ফেজ– IVগী প্রায়োরিতী কোরিদোর অহুম অসি ভারত সরকারনা ২০১৯গী মার্চ থাদা লুপা কোতি ২৪,৯৪৮.৬৫গী কমপ্লিসন কোস্তকা লোইননা অয়াবা পীখি। ফন্দিং পেতর্ন অসি মেত্রো রেল পোলিসী, ২০১৭গী প্রোভিজনগা লোয়ননা থমখি।
প্রধান মন্ত্রীনা থাইলেন্দগী প্রধান মন্ত্রীগা উনখ্রে

৩৫শুবা অসিয়ান সমিৎ, ১৪শুবা ইস্ত এসিয়া সমিৎ অমসুং ১৬শুবা ইন্দিয়া-অসিয়ান সমিৎকী নাকলদা প্রধান মন্ত্রী শ্রী নরেন্দ্র মোদী থাইলেন্দগী প্রধান মন্ত্রী জেনরেল (রিতায়ার্দ) প্রয়ুত চান-ও-চা ২০১৯গী নবেম্বর ৩দা উনখ্রে। উনবা অদুদা লুচিংবা অনিনা নাকল অনিগী মরী ফগৎলক্লিবা অসি অমুক হন্না য়েংশিনখি অমসুং য়াম্না তোইনা অৱাংবা থাক্কী মীফমশিং পাংথোক্তুনা অফবা মরী অমা শেমগৎলিবা অদু খঙজিনখি। দিফেন্স অমসুং সেক্যুরিতীগী লমদা মতেং পীনবা হেনগৎলিবা অসি খঙজিন্দুনা, নাকল অনিনা দিফেন্স ইন্দস্ত্রী সেক্তরদা মতেং পীননবা খুদোংচাবশিং থিদোকপা হায়না য়ানখি। মমাং চহিদা নাকল অনিগী ললোন-ইতিক্কী থবক চাদা ২০ হেনগৎপদা তরাম্না ওক্লদুনা, ললোন-ইতিক অমসুং ইনভেস্তমেন্তগী থবক হেনগৎহন্নবা পাম্বৈশিং পুথোক্নবা ললোন-ইতিক্কী ওফিসিয়েলশিংদা থবক শীন্ননবা লুচিংবশিংনা ৱারেপ লৌখি। লম্বী-থোং অমসুং দিজিতেলগী হিরমশিং য়াওনা লৈবাক অনিগী মরক্ত চৎথোক-চৎশিন ফগৎহন্নবা পাম্বৈশিং প্রধান মন্ত্রীশিংনা খন্নখি। লৈবাক অনিগী মরক্ত নোংথক্তা শম্নবা হেনগৎলকপা, বেঙ্কোক অমসুং গুৱাহাতীগী মরক্ত দাইরেক্ত ফ্লাইত অমা হৌবা অমসুং থাইলেন্দগী রানোং হিথাংফম অমসুং ভারতকী কোলকাতা, চেন্নৈ অমসুং বিশাকাপতনমগী হিথাংফমশিংগী মরক্তা মতেং পীননবা য়ানচেশিং অরোইবা ওইনা লেপথোকপদা লুচিংবা অনিনা তরাম্না ওকখি। নাকল অনিনা পাম্নবা লমদম অসিগী অমসুং মালেমগী ৱাফমশিং লুচিংবশিংনা খন্নখি। অসিয়ানগা মরী লৈনবা মীফমশিং শরুক য়ানবা চেবাউ পীরকপদগীদমক প্রধান মন্ত্রী মোদীনা থাইলেন্দগী প্রধান মন্ত্রী থাগৎখি অমসুং অসিয়ানদা মহাক্না চেয়রমেন ওইবগীদমক মহাক থাগৎখি। ইন্দিয়া-অসিয়ানদা কন্ত্রী কোওর্দিনেতর ওইনা থাইলেন্দনা মতেং পাংখিবা অদু মহাক্না থাগৎখি। ঈশিংগী শরুক্ত য়ুম্লোন্নবা ওইরিবা ভারত অমসুং থাইলেন্দ পুৱারী অমসুং কলচরগী মরী কয়া লৈনরি। মতম অসিদা ভারতকী এক্ত ইস্ত পোলিসী অসি থাইলেন্দগী লুক ৱেস্ত পোলিসীনা মতেং পাংদুনা মরী অসি হেন্না চেৎশিলহল্লে।
পি.এম.না কোবিদ-১৯গী ওইরিবা ফীভমগী মতাংদা রাজ্য অমসুং জিলাগী ওফোসিএলশিংগা ৱারী শাখ্রে

প্রধান মন্ত্রী শ্রী নরেন্দ্র মোদীনা কোবিদ-১৯গী ওইরিবা ফীভম অসিগী মতাংদা ভিদিও কনফরেন্সিংগী থোংদা রাজ্য অমসুং জিলাগী ওফিসিএলশিংগা ৱারী শাখ্রে। ৱারী ৱাতাই শাবা অদুদা ওফিসিএলশিংনা প্রধান মন্ত্রীদা মহাক্কী লুচিং মখাদা কোবিদ-১৯গী মায়োক্তা লান্থেংনরিবা অসিগীদমক মহাকপু থাগৎপা ফোঙদোকখ্রে। ওফিসিএলশিংনা প্রধান মন্ত্রীদা মখোয়-মখোয়গী জিলাশিংদা কোবিদকী ফীভম ফগৎলকপগী মতাংদা পাউদমখ্রে। মখোয়না রিএল-তাইম মোনিতরিং অমসুং কেপাসিতী বিল্দিংদা তেক্নোলোজী শিজিন্নবগী এক্সপরিয়েন্স অদু সিয়র তৌখ্রে। মখোয়না মখোয়গী জিলাশিংদা মীয়াম্না শরুক য়াবা অমসুং এৱের্নেস পীবা হেনগৎহন্নবা লৌখৎখিবা খোঙথাংশিংগী মতাংদসু পাউদমখ্রে। থৌরম অসিদা ৱা ঙাংলদুনা প্রধান মন্ত্রীনা মীপুম খুদিংমক্না লাইচৎ অসি থেংনবদা মপুং ফানা হোৎননবা হায়খ্রে। মহাক্না মখা তারদুনা হায় কোরোনাভাইরস অসিনা থবক অসি হেন্না দিমান্দ লৈহল্লি অমসুং শীংনবা হেলহল্লি। অনৌবা শীংনবশিং অসিগী মরক্তা অনৌবা লালোংশিং অমসুং পাম্বৈশিং মথৌ তাই। মহাক্না হায় হৌখিবা চহিদা লৈবাক অসিদা এক্তিব কেসশিং হন্থবা হৌরকখি। অদুবু লাইনা অসিনা লৈরিবা মখৈ খজিক্তং ওইরবসু শীংনবা অদুমক লৈখিনি হায়না মহাক্না চেকশিন ৱা থমখি। প্রধান মন্ত্রীনা লাইচৎ অসি লান্থেংনরিবা রাজ্য অমসুং জিলাগী ওফিসিএলশিংগী থোইদোক-হেন্দোকপা থবক অসিবু থাগৎখ্রে অমসুং মহাক্না হায় মখোয়না ফীল্দদা থবক তৌবগী মখোয়গী এক্সপরিয়েন্স অমসুং ফীদবেক অদুনা পোলিসীশিং প্রেক্তিকেল ওইহনবা অমসুং কান্নবা ওইহনবদা মতেং পাংখি। মহাক্না মখা তারদুনা হায় রাজ্যশিং অমসুং থাক পুম্নমক্তা লৈরিবা তোঙান তোঙানবা স্তেকহোল্দরশিংগী পাউতাকশিং অদু শিজিন্নদুনা তীকা থাদোকপগী লালোং অসি কনখৎহল্লি। প্রধান মন্ত্রীনা লোকেল এক্সপরিয়েন্সশিং শিজিন্নবগী মথৌ তাবা অমসুং লৈবাক অমা ওইনা অমত্তা ওইনা পুন্না থবক তৌবগী মথৌ তাবগী মতাংদা অকনবা ৱাফম থমখ্রে। মহাক্না কেসশিং হন্থরক্লবসু খুঙ্গংশিং কোরোনা ফ্রী ওইনা থম্বা অমসুং কোবিদকা চুনবা চৎনা-লোনচৎ ঙাক্না চৎপগী মতাংদা পাউজেল শন্দোক্নবা হায়খ্রে। মহাক্না ওফিসিএলশিংদা মখোয়গী লালোং অদু খুঙ্গং অমসুং অর্বানদা অখন্নবা মওংদা শিজিন্নবা অমসুং ভারতকী খুঙ্গং কোবিদ ফ্রী ওইহন্নবা খঙহনখ্রে। প্রধান মন্ত্রীনা হায় লাইচৎ খুদিংমক্না ঐখোয়দা লেপ্পা লৈতনা ইন্নোভেসন পুথোকপগী অমসুং লাইচৎশিং লাকশিন্নবা ঐখোয়গী মওং-মতৌ হোংদোকপা মরু ওইবা হায়না ঐখোয়দা তাক্তুনা লাক্লি। লাইচৎ অসি লাকশিনবগী পাম্বৈশিং অমসুং লালোংশিং অসি দাইনামিক ওইগদবনি মরমদি ভাইরস অসি ম্যুতেসন তৌবা অমদি মওং-মতৌ হোংবা য়াম্না হৈ হায়না মহাক্না অকনবা ৱাফম থমখ্রে। মহাক্না হায় ভাইরসনা ম্যুতেসন তৌবনা নহাশিং অমসুং অঙাংশিংদা খুদোংথিনীংঙাই ওইরক্লি। তীকা থাদোকপগী থৌওং অসি কনখৎহনবা মথৌ তাই হায়না মহাক্না অকনবা ৱা থমখ্রে। ৱেক্সিন ৱেস্তেজকী মতাংদা প্রধান মন্ত্রীনা হায় বেক্সিন অমা মাংহনবা হায়বা অসি মীওই অমগী মথৌ তাবা ঙাকশেল অদু পীবা ঙমদ্রে হায়বনি। মরম অসিনা মহাক্না বেক্সিন ৱেস্তেজ থিংনবা হায়খ্রে। প্রধান মন্ত্রীনা পুন্সিং কল্লিঙৈদা প্রজাশিংগী পুন্সিশিংবু নুংঙাইনা লৈহনবা হায়বা অসি মরু ওইনা লৌগদবনি হায়নসু ফোঙদোকখ্রে। মহাক্না মখা তারদুনা হায় লায়রবশিংগী ওইনা লেম্না রসন পীবা, অতৈ তঙাই ফদবা সপ্লাইশিংগী খুদোংচাবশিং ফংহনগদবনি অমসুং কালাবজার তৌবা থিংগদবনি। মহাক্না হায় খোঙথাংশিং অসি লাঞ্জং অসি মাইপাকপদা অমসুং মাংদা চংশিনবদা তঙাই ফদে।
ই-পাও পীথোক-পীশিন তৌননবা ভারত অমসুং ফোরেন ফাইনান্সিয়েল ইন্তিলিজেন্স য়ুনিত (এফ আই য়ু) অনিগী মরক্তা লৈনবা রিভাইস মোদেল এম  ও য়ু মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ফাইনান্সিয়েল ইন্তিলিজেন্স য়ুনিত ইন্দিয়া অমসুং মসিগী মান্নবা ফোরেন ফাইনান্সিয়েল ইন্তিলিজেন্স য়ুনিত (এফ আই য়ু)শিংগী মরক্তা ই-পাও পীথোক-পীশিন তৌননবা লৈবা রিভাইস মোদেল এম ও য়ু য়ারে। রিভাইস মোদেল এম ও য়ু অদু ইগমোন্ত গ্রুপ সেক্রেতরিয়েত রিভাইস মোদেল এম ও য়ু ২০১৪দা য়ুমফম ওইরগা শেমখিবনি। নুংগীৱারোল: মপানগী এফ আই য়ুশিংগা মরি লৈননা ভারতকী এফ আই য়ুনা পাংথোক্কদবা মরুওইবা থবকশিংদি ফোরেন ফাইনান্সিয়েল ইন্তিলিজেন্স য়ুনিতশিংনা হায়রকপা ৱাফমশিং য়েংশিনবা, ফোরেন ফাইনান্সিয়েল ইন্তিলিজেন্স য়ুনিতশিংদা ই-পাও পীখিবা, ফোরেন ফাইনান্সিয়েল ইন্তিলিজেন্স য়ুনিতশিংগা মরি শেমগৎপা অমসুং ফোরেন ফাইনান্সিয়েল ইন্তিলিজেন্স য়ুনিতশিংগা এম ও য়ুশিংগী মতাংদা ৱারী শানবনি। ফোরেন ফাইনান্সিয়েল ইন্তিলিজেন্স য়ুনিতশিংনা মখোয়গা ই-পাও পীথোক-পীশিন তৌনবগী মতাংদা এম ও য়ু অমা খুৎয়েক পীনবা মথৌ তাই।
কেন্দ্রগী মন্ত্রীমন্দলনা ভারতকী ইলেক্সন কমিসন অমসুং মালদীবকী ইলেক্সন কমিসনগী মরক্তা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবা এম.ও.য়ু.দা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারতকী ইলেক্সন কমিসন অমসুং মালদীবকী ইলেক্সন কমিসনগী মরক্তা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবা পুখৎলকপা য়ান-চেরোল (এম.ও.য়ু.)দা অয়াবা পীখ্রে। মসিদা ইলেক্তোরেল প্রোসেসকী ওর্গনাইজেসন অমসুং তেক্নিকেল দিবেলপমেন্তকী লমদা লৌশিং অমসুং খঙ-হৈবশিং পীথোক-পীশিন তৌনবা, ই-পাউশিং শরুক য়ামিন্নবদা মতেং পীনবা, ইন্সতিত্যুস্নেলগী ওইবা মপাঙ্গল কলহনবা অমসুং কেপাসিতী বিল্দিং, পার্সোনেলগী ত্রেনিং, চাং নাইনা খন্ন-নৈনবা অসিনচিংবা য়াওরি। পুখৎলক্লিবা এম.ও.য়ু. অসিনা নাকল অনিগী ওইবা তেংবাং পীনবা অসি হেনগৎহল্লগনি। মসিগী পান্দম অসি মালদীবকী ইলেক্সন কমিসন্দা তেক্নিকেলগী ওইবা তেংবাং/কেপাসিতী শেমগৎপদা মতেং পীবা, ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীনবগী লমদা মিৎয়েং চংবনি।
পি.এম.না সোনল পতেলনা পেরা তেবল তেনিস্তা ব্রোঞ্জ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহম সি.দবল্যু.জি. ২০২২দা সোনল পতেলনা পেরা তেবল তেনিস্তা ব্রোঞ্জ মেদল লৌরকপদা থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; "হৈহোই-শীংথোইবা, অখাং কনবা অমসুং ফিরেপ চেৎপা অসি পুনশিন্নরবা মতমদা ওইথোকপা ঙমদবা অমত্তা লৈতে। সোনল পতেলনা পেরা তেবল তেনিস্তা ব্রোঞ্জ মেদল অমা লৌদুনা মসি ময়েক শেংনা উৎপা ঙমখ্রে। মহাক্না তুংগী পুন্সিদা হেন্না মশক থোকপা মাইপাকপা পুরকপা ঙম্বা ওইরসনু হায়না থৌনিজরি।#Cheer4India"
আর্থ সাইন্সগী লমদা ভারত অমসুং য়ু এস এগী মরক্তা সাইন্তিফিক অমসুং তেক্নিকেল কোওপরেসন পীননবা এম ও য়ু মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা আর্থ সাইন্সগী লমদা ভারত অমসুং য়ু এস এগী মরক্তা সাইন্তিফিক অমসুং তেক্নিকেল কোওপরেসন পীননবা এম ও য়ু অদু অয়াবা পীরে। এম ও য়ু অদু ২০১৮গী নবেম্বর ১দা খুৎয়েক পীনখিবনি। ভারত অমসুং য়ু এস এগী মরক্ত মতেং পীনবা অসিনা লৈবাক অনিগী লুপশিংগী লৈরিবা লৌশিং কয়া পীথোক-পীশিন তৌনগনি অমসুং আর্থ সাইন্সগী লমদা খ্বাইদগী নৌবা তেক্নোলোজীশিং শীজিন্নগনি। অখন্নবা হিরমশিং হায়বদি, ইকোসিস্তেম, ক্লাইমেত, লম শীজিন্নবা, ইনর্জী, মিনরেল, অকোয়বগী ফিবম, হকশেল, মহৌশাগী অমাং-অতা, ঈশিং ফংফম, ইনফোর্মেতিক্স অমসুং দেতা ইন্তিগ্রেসনগী মতাংদা মতেং পীনগনি। এম ও য়ু অসিগী মখাদা মতেং পীনবগী মওংশিংদি তেক্নিকেলগী ই-পাউ পীথোক-পীশিন তৌনবা, চৎথোক-চৎশিন তৌনবা, ত্রেনিং অমসুং কোওপরেতিপ রিসর্সনি। মতেং পীনবা অসি মথক্কী হিরমশিং অসিদা লৈবাক অনিনা হৌজিক চৎথরিবা থবকশিংদা ওইগনি।
অহানবা ক্বাদ্রিলেতরেল লিদর্স ভর্চুএল সম্মিত্তা প্রধান মন্ত্রীগী হৌদোক ৱারোল

য়োর এক্সেলেন্সি, প্রসিদেন্ত বিদেন, প্রধান মন্ত্রী মোরিসন, অমসুং প্রধান মন্ত্রী সুগা, মখোয়গা মখোয়গা মরুপ মপাং ওইবা অসি অফবা অমনি! ঐহাক্না প্রসিদেন্ত বিদেনবু খোঙথাং অসিগীদমক থাগৎচরি। এক্সেলেন্সিস, ঐখোয়না ঐখোয়গী দেমোক্রেসিগী মমলনা পুন্সিল্লি অমসুং ঐখোয়না ইন্দো-পেসিফিক অসি কোমথোকপা, ইক্লুসিব ওইবা অসি ঙাক্তুনা চৎলি। ঙসিগী ঐখোয়গী এজেন্দা অসি – ভেক্সিন, অইং-অশাগী অওনবা অমসুং চাওখৎলক্লিবা তেক্নোলোজী অসি কোনশিল্লি – ক্বাদ অসি মালেমগী অফবা অমা ওইনবা অসিদা ফোর্স অমা শেম্বা। ঐহাক্না অফবা অমা উবা ঙম্মী মদুদি মসি মালেম অসি ইমুং অমনি হায়না লৌরিবা বাসুধাইবা কুতুমবকমগী ভারতকী মমাংঙৈগী ফীলোজোফী অসি শন্দোরকপা অসিনি। ঐখোয় পুন্না থবক তৌমিন্নগনি, হান্নদগী হেন্না নক্ননা, মদুদি ইন্দো-পেসিফিক অসি শোই-ঙামদবা, লেঙদবা অমসুং য়াইফরবা অমা ওইনবা পুন্না তৌমিন্নদুনা পুখৎপা অসিনি। ঙসিগী সম্মিতকী মিতিং অসিনা ক্বাদকী মতম অদু লাক্লে হায়বা উৎলি। হৌজিক্তি মফম অসিদা লেঙদবা মরুওইবা য়ুম্বী ওইনা লৈহৌরগনি। থাগৎচরি।
প্রধান মন্ত্রী শ্রী নরেন্দ্র মোদী অমসুং য়ু.এস.এ.গী প্রসিদেন্ত জোসেফ আর. বাইদেনগী মরক্তা ভর্চুএল ওইনা উনবা

২০২২গী এপ্রিল ১১দা প্রধান মন্ত্রী শ্রী নরেন্দ্র মোদীনা য়ু.এস.এ.গী প্রসিদেন্ত জোসেফ আর. বাইদেনগা লোয়ননা ভর্চুএল ওইবা মিতিং অমা পাংথোক্কনি। লুচিংবশিং অনি অসিনা হৌজিক চৎথরিবা নাকন অনিগী ওইবা মতেং পীনবা অমসুং হন্দক্তা খা-এসিয়া, ইন্দো-পেসিফিক মফমদা লৌখৎখিবা চাউখৎ-থৌরাংদা মিৎয়েং থম্নবা অমসুং অমত্তা ওইবা মালেমগী ইসুদা য়েংশিনগনি। ভর্চুএল মিতিং অসিনা গ্লোবেল স্ত্রাতেজিক পার্তনরশিপতা নাকন অনিগী ওইবা খুমাং চাউশিনবা মখা তানা মপাঙ্গল কনখৎহন্নবগী পান্দমদা মখোয়গী চাং নাইবা অমসুং অৱাংবা থাক্কী য়ানবশিং নাকন অনিগী ওইনা চৎথবা ঙম্লগনি। লুচিংবশিংগী ভর্চুএল ওইবা উনবা অসি ভারতকী নাকন্দনা রক্ষা মন্ত্রী শ্রী রাজনাথ সিংহ অমসুং এক্সতর্নেল এফিয়র্সকী মন্ত্রী দাঃ এস. জয়শঙ্করনা লুচিংবা অমসুং মখোয়গী ফম মান্নবা য়ু.এস.কী, দিফেন্সকী সেক্রেতরী লোয়দ ওস্তিন অমসুং স্তেতকী সেক্রেতরী এন্তোনী ব্লিনকেনগা মরিশুবা ইন্দিয়া-য়ু.এস. ২+২ মিনিস্ত্রিএল দাইলোগনা মমাংদা হৌদোক্কনি।
নাইনিতালদা কার চেন্থখিবদগী পুন্সি মাঙবদা প্রধান মন্ত্রীনা নুংঙাইতবা ফোংদোকখ্রে

উত্তরাখন্দগী নাইনিতালদা কার চেন্থখিবদগী পুন্সি মাঙবদা প্রধান মন্ত্রী, শ্রী নরেন্দ্র মোদীনা থম্মোই শোক্না নুংঙাইতবা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “নাইনিতাল জিলাদা কার চেন্থখিবগী লাইবক থীবা থৌদোক অসি য়াম্না নুংঙাইতে। অসিগুম্লবা অৱাবা মিৎকুপ অসিদা, ঐহাক্না লৈখিদ্রবশিংগী ইমুং মনুংগী অৱাবদা শরুক য়ারি। পন্দুনা লৈখ্রবা মীওইশিং কনবগী থবক কন্না চত্থরি: প্রধান মন্ত্রী”।
প্রধান মন্ত্রীনা গৌৱাগী মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা গৌৱাগী মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি, “গৌৱাগী মীয়ামদা স্তেৎহুদ দেগী য়াইফ-পাউজেল পীজরি। রাজ্য অসিদা অনৌবা চাওখৎপা অমা পুরকপা ওইরসনু। ঐহাক্না গৌৱাগী প্রজাশিংবু মশা-মউ ফনা অমসুং নুঙাই য়াইফনা লৈনবা থৌনিজরি”।
পি.এম.না ভাবিনা পতেলগী মফমদা পেরালিম্পিক্স গেম্সতা তেবল তেনিসতা সিল্ভর মেদল ফংলকপগী নুংঙাইবা ফোঙদোকখ্রে

ভাবিনা পতেলনা পেরালিম্পিক্স গেম্সতা তেবল তেনিসতা সিল্ভর মেদল ফংলকপদা প্রধান মন্ত্রী শ্রী নরেন্দ্র মোদীনা নুংঙাইবা ফোঙদোকখ্রে‍‍। ত্বীত অমদা প্রধান মন্ত্রীনা হায়খিবদা; “শিংথানিংঙাই ওইরবা ভাবিনা পতেলনা পুৱারী ইখ্রে! মহাক্না পুৱারী ওইরবা সিল্ভর মেদল অমা পুরক্লে‍। মসিগীদমক্তা মহাক্কী মফমদা নুংঙাইবা ফোঙদোকচরি‍। মহাক্কী পুন্সি খোঙচৎ পুক্নিং থৌগৎনিংঙাইনি অমদি নহা কয়াবু শান্ন-খোৎনবগী লমদা চিংশিল্লি‍। #Paralympics"
প্রধান মন্ত্রীনা শরথক কমল অমসুং শ্রীজা অকুলানা মিক্স দবল্স তেবল তেন্নিসতা সনাগী তক্মান ফংখিবগীদমক মখোয়গী অচেৎপা ফিরেপ অমসুং হনবা লৈতবা থৌনাবু থাগৎখ্রে

প্রধান মন্ত্রী, শ্রী নরেন্দ্র মোদীনা শরথক কমল অমসুং শ্রীজা অকুলানা বর্মিংঙম কম্মনৱেল্থ গ্রেমস ২০২২দা মিক্স দবল্স তেবল তেন্নিসতা সনাগী তক্মান ফংখিবগীদমক থাগৎপা ফোংদোকখ্রে। প্রধান মন্ত্রীনা অসুম্না ত্বীৎ তৌখি; “শরুক য়াবা অমসুং মায় পাকপা হায়বসি মশা মশাগী ওইবা তোঙান-তোঙানবা খুন্নুংঙাই অমমম লৈজৈ। @sharathkamal1 অমসুং শ্রীজা অকুলানা মপাং ওইবগী মতীক চাবা খুদম অমা উৎতুনা তি.তি. মিক্স দবলস ইভেন্ততা সনাগী তক্মান ফংখি। শরথনা মহাক্না শরুক য়াবা সি.দব্ল্যু.জি. ইভেন্ত পুম্নমক্তা ফাইনেল য়ৌনা চঙবা ঙম্বা হায়বসি অখন্নবা অমনি।”
পি.এম.না জুলাই ২০দা কম্মনৱেল্থ গেমস ২০২২গীদমক চৎকদৌরিবা ইন্দিয়ন কন্তিঞ্জেন্তগা ৱারী শাগদৌরি

প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা জুলাই ২০, ২০২২গী অয়ুক পুং ১০ তাবা মতমদা কম্মনৱেল্থ গেমস (সি.দবল্যু.জি.) চৎকদৌরি ইন্দিয়ন কন্তিঞ্জেন্তগা লোয়ননা ৱারী শাগদৌরি। ৱারী শাবা অসিদা শান্নরোয়শিং লোয়ননা মখোয়গী কোচশিং শরুক য়াগনি। প্রধান মন্ত্রীগা ৱারী শাগদৌরিবা অসি অচৌবা স্পোর্তিং ইভেন্তশিংদা মখোয়না শরুক য়াদ্রিঙৈ মাংওইননা শান্নরোয়শিংদা ইথিল পীনবগী মহাক্কী মখা চত্থরকপা খোঙথাংগী শরুক অমনি। মমাং চহিদা প্রধান মন্ত্রীনা তোকিও ২০২০ ওলিম্পিক্স চৎকদবা ইন্দিয়ান এথলিৎস কন্তিঞ্জেন্ত লোয়ননা তোকিও ২০২০ পেরালিম্পিক্সকী ইন্দিয়ন পেরা-এথলিৎত কন্তিঞ্জেন্তগা লোয়ননা ৱারী শাখি। স্পোর্তিং ইভেন্তশিং অসিদা প্রধান মন্ত্রীনা শান্নরোয়শিং অসিনা খুমাং চাউশিনবদা মরু ওইবা মীৎয়েং চংখি। থেংখাং কয়াদা মহাক্না শান্নরোয়শিংনা মাইপাকপা অমসুং থমোয় শেংনা হোৎনখিবশিংদা মখোয়দা ফোন তৌদুনা নুংঙাইবা ফোঙদোকখি লোয়ননা মখোয়না হেন্না নীংথিনা পর্ফোর্ম তৌনবা ইথিল পীখি। মখা তানা লৈবাক অসিদা মখোয়না হল্লকপদা প্রধান মন্ত্রীনা কন্তিঞ্জেন্তগা উন্নখি অমসুং ৱারী শাখি। সি.দবল্যু.জি. ২০২২ জুলাই ২৮দগী ওগস্ত ০৮, ২০২২ ফাওবা বরমিংহমদা পাঙথোক্কনি। স্পোর্তিং দিস্সিপ্লিন ১৯দা ইভেন্ত ১৪১দা শরুক য়ারিবা পুন্না শান্নরোয় ২১৫না সি.দবল্যু.জি. ২০২২দা ভারতকী মহুৎ শিনগনি।
মন্ত্রীমন্দলনা রসিয়াগী জোইন্ত স্তোক কম্পনী রোজজিওলোজিয়া অমসুং ভারতকী জিওলোজিকেল সর্ভে অনিগী মরক্তা জিওসাইন্সকী লমদা মতেং পীননবা মেমোরেন্দম ওফ অন্দরস্তেন্দিংগী অয়াবা পীখ্রে

প্রধান মন্ত্রী শ্রী নরেন্দ্র মোদীনা চেয়র লৌবা কেন্দ্রগী মন্ত্রীমন্দলনা রসিয়ন ফেদরেসন লোগী মখাদা লেগেল এনতিতী ইনকোর্পোরেতেৎ অমা ওইরিবা জোইন্ত স্তোক কম্পনী রোজজিওলোজিয়া (স্তেত হোল্দিং কম্পনী) (আর.ও.এস.জি.ই.ও. দা রিফর তৌবা) অমসুং ভারত সরকারগী, মাইন মিনিস্ত্রীগী, জিওলোজিকেল সর্ভে ওফ ইন্দিয়া (জি.এস.আই.) অনিগী মরক্তা জিওসাইন্সকী লমদা মতেং পীননবা মেমোরেন্দম ওফ অন্দরস্তেন্দিংগী অয়াবা পীখ্রে। এম.ও.য়ু. অসিগী মরুওইবা পান্দমদি য়াম্না লুনা লৈবা অমসুং/নত্ত্রগা লোৎতুনা লৈরিবা মিনরেল থিজিনবা; এরো-জিওফিজিকেল দেতাগী এনালাইসিস অমসুং ৱা হন্দোকপা; পি.জি.ই. অমসুং আর.ই.ই. এক্সপ্লোরেসন অমসুং রিসর্স; ইন্দিয়ন জিওসাইন্স দেতা রেপোজিতরীগা লোয়ননা রসিয়নগী অহানবা ওইবা ইনফোর্মেসন তেক্নোলোজীগা খুৎশম্নদুনা চাউখৎমিন্নবা; দেতাগী চপ চানা ফংবা ঙম্নবা দ্রিল্লিং, সেমপ্লিং অমসুং লেবোরেতরী এনালাইসিসকী লমদা তেক্নোলোজী অমসুং লৌশিং পীনবা অমসুং মতিক চানা শিজিন্নবা; সাইন্তিফিক পর্সোনেলগী ত্রেনিং অমসুং কেপাসিতী বিল্দিং শেমগৎপা অসিনচিংবা অসিদা নাকন অনিগী ওইনা মতেং পীনবা অসিনি। আর.ও.এস.জি.ই.ও.অমসুং জি.এস.আই. অমসুং মখোয়গা মরী লৈনগী ওইথোকপা য়াবা লৈবনা, মসিগী এম.ও.য়ু. অসিনা মরুওইনা জিওসাইন্সকী লমদা আর.ও.এস.জি.ই.ও.অমসুং জি.এস.আই. অনিগী মতেংগী ফ্রেমৱার্ক্তা মরুওইনা কান্নবা লৈগনি। বেকগ্রাউন্দ: জোইন্ত স্তোক কম্পনী রোজজিওলোজিয়া (আর.ও.এস.জি.ই.ও.) অসি পোত্থোক নিংথিনা পুথোক্লবা অমসুং তেক্নিকেলি তৌবা ঙম্বা লৈবা, থবক পীবা ঙম্বগী থাক ৱাংনা লৈবা অমসুং জিওলোজিকেল ইনফোর্মেসনগী অখন্নবা মিয়েং লৈবা রসিয়ন ফেদেরেসনগী খ্বায়দগী চাউবা জিওলোজিকেল স্তেত হোল্দিং কম্পনী অমনি। কম্পনী অসিনা মফম কয়া অমদগী মিনরেলগী রিসোর্সশিং মখল কয়াদা জিওলোজিকেল প্রোস্পেক্তিং অমসুং এক্সপ্লোরেসনগী থবকশিং পাংথোকই। ২০২০দা ভারত্তা লাকখিবা আর.ও.এস.জি.ই.ও.গী দেলিগেসন অমনা মাইন মিনিস্ত্রী অমসুং জিওলোজিকেল সর্ভে ওফ ইন্দিয়া (জি.এস.আই.)গা লোয়ননা থবকশিং অসিগী মতেং পাংনবগী মরমদা খন্ন-নৈননবা নই দিল্লীদা মীফম অমা ফমখি। মীফম অসিদা, জিওসাইন্সকী লমদা মতেং পীননবা আর.ও.এস.জি.ই.ও.অমসুং জি.এস.আই.গী মরক্তা এম.ও.য়ু. অমা সহি তৌননবগী ৱাফম পুথোক্নখি। লোয়ননা, জি.এস.আই.না রসিয়াগী লেঙ মান্নবা হায়বদি আর.ও.এস.জি.ই.ও.গা তান্নদুনা দ্রাফ অমা শেম্বা লোইশিনখি।